Middelburg-ontploffing eis sesde slagofferDie brand in Middelburg. Foto: Algoa FM / Twitter Nog ŉ persoon is dood ná ŉ ontploffing verlede week by die Rolfe-farmaseutiese laboratorium in Middelburg in die Oos-Kaap. Dit bring die dodetal nou op ses. Die Oos-Kaapse departement van gesondheid het gesê die sesde slagoffer is Woensdag in die vroeë oggendure dood. Altesaam 40 mense is ná verlede Maandag se ontploffing na die Wilhelm Stahl-hospitaal geneem waar hulle behandel is. Persone wat erge beserings opgedoen het, is na die Dora Nginza en Livingstone-hospitale in Port Elizabeth en Cecilia Makiwane-hospitaal in Oos-Londen oorgeplaas. Die oorsaak van die ontploffing is nog nie bekend nie en die polisie wag vir die afhandeling van die forensiese ondersoek. Lees ook: Middelburg-ontploffing: Derde persoon sterf Middelburg-ontploffing eis eerste lewe Middelburg-fabriekontploffing: Alle vermiste persone gevind Foto: Middelburg-ontploffing: Talle beseer, twee dalk dood